Diari Oficial de la Generalitat Valenciana


Sumari del DOGV 5004, del 12-05-2005 (2005/4757)

RESOLUCIÓ de 20 d'abril de 2005, de la Direcció General d'Ensenyament, per la qual es dicten instruccions per a regular el procés de sol·licitud, registre i ompliment del Llibre de Qualificacions de la Formació Professional en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5004

Data del DOGV
:   12-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4757


Data del document
:   20-04-2005

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * avaluació de coneixements
    * ensenyament professional
    * llibre escolar
    * legislació escolar
    * legislació
    * reconeixement d'estudis

RESOLUCIÓ de 20 d'abril de 2005, de la Direcció General d'Ensenyament, per la qual es dicten instruccions per a regular el procés de sol·licitud, registre i ompliment del Llibre de Qualificacions de la Formació Professional en la Comunitat Valenciana. [2005/X4757]
  
Vista la publicació de l'Orde del Ministeri de Cultura, Educació i Esport 2794/2002, de 30 d'octubre, per la qual es regulen els aspectes bàsics del procés d'avaluació, acreditació acadèmica i mobilitat de l'alumnat que cursa la Formació Professional Específica (BOE de 8 de novembre), que inclou l'annex del nou model de Llibre de Qualificacions de la Formació Professional i dóna instruccions sobre el seu ompliment.
  
La disposició tercera, punt 8 de la citada orde reconeix que a les comunitats autònomes on la llengua pròpia tinga reconegut estatutàriament caràcter oficial, el llibre de Qualificacions de la Formació Professional podrà ser redactat en la seua llengua pròpia i, en tot cas, haurà d'entregar-se de manera bilingüe quan ho sol·licite l'alumnat i quan el llibre haja de tindre efectes fora de l'àmbit de la comunitat.
  
Vista l'experiència obtinguda, així com la utilització de noves tecnologies i la informatització dels centres, es considera convenient dictar noves instruccions per a la sol·licitud, registre i ompliment del Llibre de Qualificacions de la Formació Professional a la Comunitat Valenciana, que responga a les noves normes establides per la citada orde i a la situació actual dels centres docents i que substituïsca la Resolució de la Direcció General de Centres Docents de 19 de juny de 1995 que regulava la sol·licitud, registre i ompliment del Llibre de Qualificacions de la Formació Professional de la Comunitat Valenciana (DOGV de 27 de juliol).
  
Per tot això, la direcció general d'Ensenyament, resol:
  
Primer. Aspectes generals
  
1.1 El Llibre de Qualificacions de Formació Professional és el document oficial que reflectix i acredita els estudis corresponents cursats per l'alumne, les qualificacions obtingudes, la informació sobre la seua permanència en el centre, i que possibilita la mobilitat de l'alumnat entre centres on es cursen els dits estudis. Té, per tant, valor acreditatiu dels estudis realitzats. També hi ha de constar, si és procedent, la informació relativa a l'anul·lació de la matrícula, renúncia a la convocatòria i la sol·licitud d'expedició del títol.
  
1.2 El Llibre de Qualificacions de Formació Professional ha de ser sol·licitat, omplit, custodiat i entregat a l'alumne pel centre docent on curse estudis. En l'expedient acadèmic de l'alumne se n'ha de tindre constància de l'entrega.
  
1.3 Per a tindre plena validesa, ha d'estar correctament diligenciat en tots els seus aspectes, d'acord amb el que s'establix en la present resolució. En tots els casos ha de contindre les firmes autògrafes, amb indicació del noms i cognoms, de les persones que corresponga en cada cas.
  
En el cas de l'alumnat que curse els seus estudis de Formació Professional en un centre autoritzat, les pàgines en què així s'indique han de ser firmades per l'Institut d'Educació Secundària de titularitat de la Generalitat Valenciana a què el dit centre es trobe adscrit a efectes administratius.
  
1.4 Les direccions territorials de Cultura, Educació i Esport, a través del Servici d'Inspecció Educativa, supervisaran el procés de sol·licitud, registre, ompliment i custòdia del Llibre de Qualificacions de Formació Professional, i controlaran la seua distribució en el seu àmbit territorial.
  
1.5 Tant la sol·licitud del Llibre de Qualificacions de Formació Professional com les diferents comunicacions entre els centres i la Conselleria de Cultura, Educació i Esport, s'han d'efectuar amb els models contemplats en esta resolució, i d'acord amb les instruccions i els mitjans tècnics que es disposen per a la seua transmissió. Els dits models estaran disponibles per a tots els centres de la Comunitat Valenciana a través de l'aplicació informàtica GESCEN. La Conselleria de Cultura, Educació i Esport facilitarà la dita aplicació gratuïtament a aquells centres que encara no l'estiguen utilitzant i així ho sol·liciten.
  
1.6 L'expedició del Llibre de Qualificacions de Formació Professional és obligatòria per a tot l'alumnat que curse estudis de Formació Professional a la Comunitat Valenciana.
  
1.7 L'expedició del Llibre de Qualificacions de Formació Professional està subjecta al pagament de taxes.
  
Segon. Edició
  
2.1 El model i les característiques del Llibre de Qualificacions de Formació Professional que s'editarà a la Comunitat Valenciana és el corresponent a l'annex de l'Orde del Ministeri de Cultura, Educació i Esport 2794/2002, de 30 d'octubre, per la qual es regulen els aspectes bàsics del procés d'avaluació, acreditació acadèmica i mobilitat de l'alumnat que cursa la Formació Professional Específica (BOE de 8 de novembre).
  
2.2 La Conselleria de Cultura, Educació i Esport, a través de la Direcció General d'Ensenyament s'encarregarà de l'edició del Llibre de Qualificacions de Formació Professional, que es realitzarà de manera bilingüe.
  
2.3 En cada exemplar constarà el número i la sèrie de cada llibre, en el lloc de la portada on s'indica, perforats en la coberta i en totes les seues pàgines.
  
Cada sèrie constarà de cent mil exemplars, s'iniciarà amb el número 00970 i finalitzarà amb el número 99.999, seguit de les lletres ?FP'. S'iniciarà amb les sigles ?CV'i, separades per un guió, la primera lletra de la serie, la ?A'majúscula; a la segona lletra li correspondrà la ?B'i, així, successivament, seguint l'orde de l'alfabet valencià.
  
Tercer. Sol·licitud
  
3.1 Durant el mes d'octubre, els directors dels centres han de presentar en el Servici d'Inspecció Educativa de la corresponent direcció territorial de Cultura, Educació i Esport la petició, composta per un disquet i una relació impresa de l'alumnat per al qual se sol·liciten els llibres de qualificacions de Formación Professional, segons model publicat com a annex Ia d'esta resolució. L'original d'esta relació s'ha d'arxivar en el Servici d'Inspecció Educativa.
  
En el cas de necessitar nous llibres, podrà realitzar-se una nova petició que arreplegue les possibles incidències al mes d'abril.
  
3.2 Podrà sol·licitar-se un nou llibre de qualificacions per a ser expedit com a duplicat en els casos següents: pèrdua, deterioració i canvi de nom, per causa legal, del titular.
  
La sol·licitud de duplicats de llibres de qualificacions s'ha de presentar igualment per mitjà de disquet, amb una relació segons el model publicat com a annex IIa d'esta resolució, en què consten el nom de l'alumne i les circumstàncies que motiven la dita sol·licitud.
  
3.3 Quan la sol·licitud de duplicat del Llibre de Qualificacions de Formació Professional es formule des d'un centre diferent del que custodiava amb anterioritat el llibre, el secretari/ària del centre on l'alumne haja de continuar els seus estudis, ha de sol·licitar del centre anterior un certificat en què consten els resultats d'avaluació obtinguts, així com el nombre de vegades que s'ha presentat a l'avaluació i qualificació final d'un mateix mòdul professional. El citat certificat s'ha d'ajustar al model publicat com a annex III. El seu contingut s'ha de traslladar a les pàgines corresponents del nou llibre de qualificacions.
  
3.4 No correspondrà l'expedició de cap llibre duplicat una vegada haja sigut degudament entregat a l'alumne.
  
3.5 El Servici de la Inspecció Educativa ha d'entregar al centre els llibres de qualificacions de la Formació Professional juntament amb un disquet i una relació, que s'ha de correspondre amb el model annex Ib o IIb, segons siga el cas, i en què ha de constar el nom de l'alumne i la sèrie i el número del llibre que li haja sigut assignat.
  
Els centres han d'arxivar la relació referida al seu alumnat i, amb estes còpies han de constituir el seu propi Registre de Llibres.
  
3.6 Al gener, el Servici d'Inspecció Educativa de cada direcció territorial ha de comunicar les necessitats de llibres per al següent curs escolar a la Direcció General d'Ensenyament, d'acord amb el model publicat com a anexo IV.
  
Quart. Registre
  
4.1 La informació referent al Llibre de Qualificacions de la Formació Professional ha de formar part, junt amb la informació referida al Llibre d'Escolaritat de l'Ensenyança Bàsica, els llibres de qualificacions de Batxillerat, del Grau Mitjà de Música, del Grau Mitjà de Dansa i d'Arts Plàstiques i Disseny, del Registre de Llibres Acreditatius d'Estudis de la Comunitat Valenciana.
  
4.2 En el Registre de Llibres Acreditatius d'Estudis de la Comunitat Valenciana han de constar les dades següents:
  
Dades personals de l'alumne: nom i cognoms, gènere, data, municipi i país de naixement i nacionalitat.
  
Dades acadèmiques: ensenyança per a la que se sol·licita el llibre, sèrie i número del llibre i centre on cursa estudis.
  
Altres dades: trasllats de centre, altres estudis cursats, duplicats, anul·lacions i entrega a l'alumne.
  
4.3 La incorporació de dades al Registre de Llibres Acreditatius d'Estudis de la Comunitat Valenciana s'ha d'efectuar amb la informació continguda en els disquets i les relacions de sol·licitud entregades pels centres a la Direcció Territorial de Cultura, Educació i Esport, que han de ser incorporades al Registre. També es podrà preveure l'enviament d'estes comunicacions a través de mitjans electrònics.
  
Tant la sol·licitud del Llibre de Qualificacions de Formació Professional com les diferents comunicacions entre els centres i les direccions territorials de Cultura, Educació i Esport s'han d'efectuar per mitjà dels models contemplats en esta resolució, que estaran disponibles a tots els centres de la Comunitat Valenciana en l'aplicació informàtica GESCEN.
  
El període de presentació de comunicacions al Registre és el següent:
  
- Mes d'octubre: sol·licituds, duplicats, anul·lacions, trasllats, incorporacions corresponents al curs i entregues corresponents al curs anterior.
  
- Mes d'abril: sol·licituds, duplicats, anul·lacions, trasllats, incorporacions ocorregudes amb posterioritat a l'inici del curs
  
4.4 Registre de Llibres del centre:
  
Amb les dades contingudes en les sol·licituds del Llibre de Qualificacions de Formació Professional, més les dades aportades per la Unitat de la Inspecció Educativa corresponent, en llistat (annexos Ib i IIb) i disquet, el centre ha de formar el seu Registre de Llibres Acreditatius d'Estudis.
  
Este registre s'ha de completar amb les dades de l'alumnat que s'incorpore al centre, amb les dades dels llibres que s'anul·len i les dels llibres que s'entreguen als interessats.
  
4.5 Incorporacions de dades al Registre de Llibres Acreditatius d'Estudis de la Comunitat Valenciana
  
4.5.1 En el cas d'un alumne que s'incorpore a un centre de la Comunitat Valenciana des d'una altra comunitat autònoma, el centre de destinació ha d'anotar les dades del llibre en el seu Registre de Llibres i comunicar-ho, també, a la direcció territorial de Cultura, Educació i Esport, per a la seua inscripció en el Registre de Llibres Acreditatius d'Estudis de la Comunitat Valenciana. S'ha d'utilitzar el model publicat com a annex V d'esta resolució.
  
4.5.2 En el cas d'un alumne que es trasllade de centre dins de la Comunitat Valenciana, el centre d'origen ha d'anotar la baixa en el seu Registre de Llibres. El centre de destinació, en el moment de la seua recepció, ha d'anotar-ne la inscripció en el Registre de Llibres i comunicar-la a la direcció territorial de Cultura, Educació i Esport, utilitzant el model publicat com a annex VI d'esta resolució.
  
4.5.3 En el cas d'un alumne que es trasllade a un centre de fora de la Comunitat Valenciana, el centre d'origen ha d'anotar la baixa en el seu Registre de Llibres i comunicar-la a la direcció territorial de Cultura, Educació i Esport, per a la seua inscripció en el Registre de Llibres Acreditatius d'Estudis de la Comunitat Valenciana. Ha d'utilitzar el model publicat com a annex VII d'esta resolució.
  
4.5.4 Quan el centre haja sol·licitat un duplicat d'un llibre de qualificacions, per mitjà de l'annex II d'esta resolució, haurà de donar de baixa l'anterior en el seu Registre de Llibres. Al seu torn, la Direcció Territorial de Cultura, Educació i Esport, utilitzant les dades que consten en el citat model annex II, ha de donar de baixa l'anterior llibre i incorporar les dades del nou llibre en el Registre de Llibres Acreditatius d'Estudis de la Comunitat Valenciana. Hi ha de quedar constància del motiu pel qual s'ha expedit.
  
4.6 Baixa en el Registre de Llibres Acreditatius d'Estudis
  
S'han de donar de baixa les dades d'un llibre en el Registre en els casos següents:
  
4.6.1 Quan es detecten llibres duplicats per error
  
El centre ha de perforar l'últim dels llibres expedits i comunicar este fet a la direcció territorial de Cultura, Educació i Esport, utilitzant el model publicat com a annex VIII d'esta resolució, de manera que quede constància de la seua baixa en el Registre de Llibres Acreditatius d'Estudis de la Comunitat Valenciana i també en el Registre de Llibres del centre.
  
4.6.2 En cas de pèrdua i de deterioració
  
El centre ha de perforar el llibre deteriorat i sol·licitar-ne un duplicat a la direcció territorial de Cultura, Educació i Esport, utilitzant el model publicat com a annex II d'esta resolució. Cal que quede constància de la baixa del primer dels llibres expedits en el Registre de Llibres Acreditatius d'Estudis de la Comunitat Valenciana i també en el Registre de Llibres del centre.
  
4.6.3 En els casos que se sol·licite l'expedició d'un nou llibre per causa legal (canvi de nom del titular)
  
El centre ha de donar de baixa del seu registre i perforar el primer dels llibres expedits, que quedarà arxivat junt amb l'expedient de l'alumne. Ha de sol·licitar-ne un duplicat a la direcció territorial de Cultura, Educació i Esport, utilitzant el model publicat com a annex II d'esta resolució, i deixar constància de la baixa del primer dels llibres expedits en el Registre de Llibres Acreditatius d'Estudis de la Comunitat Valenciana.
  
4.7 En tots els casos l'entrega del llibre a l'alumne s'ha d'anotar en el Registre de Llibres del centre i comunicar-ho a la direcció territorial de Cultura, Educació i Esport, per a la seua inscripció en el Registre de Llibres Acreditatius d'Estudis de la Comunitat Valenciana, utilitzant el model publicat com a annex IX d'esta resolució.
  
Quint. Ompliment
  
5.1 S'ha d'omplir les dades corresponents a la filiació personal de l'alumne d'acord amb els documents oficials que present, i escriure el nom i els cognoms complets, sense diminutius, abreviatures o inicials amb punt.
  
On haja de fer-se constar el número de DNI/NIF de l'alumne titular, en cas de ser estranger, s'hi ha de fer constar el número de NIE o de passaport.
  
5.2 S'ha d'utilitzar un llibre de qualificacions per cada un dels diferents cicles formatius que un alumne puga cursar.
  
5.3 Totes les firmes que continguen els llibres han de ser autògrafes, i, a sota, caldrà fer-hi constar el nom i cognoms del firmant. El/la secretari/ària del centre ha de firmar les diligències.
  
5.4 Els llibres poden ser omplits per mitjà de procediments informàtics (aplicació GESCEN) i fent ús d'etiquetes, sempre que les firmes siguen originals i siguen les que corresponguen a les persones que ocupen els càrrecs directius als centres en la data de la seua firma. Les citades etiquetes han de quedar perfectament adherides a la pàgina que substituïxen i segellades de manera que el segell ocupe part del full suport i part de l'adhesiu.
  
5.5 Qualsevol circumstància que haja de reflectir-se en els llibres, sense que hi haja un espai adequat per a això, s'hi ha de fer constar per mitjà d'una diligència o anotació, normalment en la pàgina de ?observacions?.
  
5.6 En cap cas s'ha de consignar en els llibres una data anterior a la data d'expedició, la data en què la direcció territorial de Cultura, Educació i Esport ho entrega al centre.
  
5.7 En cas d'error en l'ompliment de dades, les correccions han d'acreditar-se per mitjà d'una diligència, si és possible en els espais en blanc que queden en la mateixa pàgina, sempre que no s'oculte la informació errònia, i fer-hi constar: ?És vàlid el que s'ha rectificat .. (data) - i, al costat la mateixa firma que conste en el lloc corresponent de la pàgina.
  
Quan no siga possible fer constar la correcció en la mateixa pàgina, s'hi ha d'escriure: ?Diligència per fer constar que esta pàgina queda inutilitzada per error en l'ompliment del llibre. Vegeu pàgina \_\_\_\_ d'observacions?. En la pàgina d'observacions hi caldrà escriure el següent: ?Diligència per fer constar que es reflectixen en esta pàgina les dades corresponents a la pàgina \_\_\_\_, que ha sigut inutilitzada per error en l'ompliment?.
  
5.8 Si el centre de destinació detecta errors en l'ompliment de llibres procedents d'altres centres, ha de comunicar-ho al Servici d'Inspecció Educativa de la direcció territorial de Cultura, Educació i Esport corresponent, que haurà de resoldre sobre la qüestió.
  
5.9 Expedició de duplicats
  
5.9.1 En el cas que se n'expedisca un duplicat, s'ha de fer constar, en les pàgines destinades a observacions, la diligència següent:
  
?Diligència per fer constar que, en el dia de hui, el present llibre s'estén com a duplicat, per motiu de \* \_\_\_\_, i que es traslladen a les pàgines corresponents els resultats d'avaluació obtinguts amb anterioritat a esta data, tal com consten en el seu expedient acadèmic?.
  
\* Pèrdua o pèrdua / deterioració / per causa legal
  
5.9.2 En el cas que un alumne canvie la seua filiació, per causa legal, s'ha de procedir de la següent manera:
  
La persona interessada (alumne/pare/mare/tutor) ha de sol·licitar la seua expedició i aportar la documentació oficial justificativa (certificat del registre civil, sentència judicial, etc.).
  
El centre on curse estudis ha d'arxivar la dita documentació en l'expedient de l'alumne i sol·licitar-ne el duplicat fent-hi constar el motiu.
  
El llibre original s'ha d'arxivar junt amb l'expedient de l'alumne, i tancar-se amb la diligència següent:
  
?Diligència per a fer constar que este llibre es tanca per motiu de canvi legal de nom del titular, d'acord amb \_\_\_\_ (especifiqueu-ne la documentació aportada). A partir de la data \_\_\_\_, passa a denominar-se \_\_\_\_, nom amb el qual s'expedix un nou llibre duplicat, amb el número \_\_\_\_?.
  
El llibre duplicat s'ha d'obrir amb la diligència següent:
  
?Diligència per fer constar que, en el dia de hui, el present llibre s'estén com a duplicat, per causa legal, i que es traslladen a les pàgines corresponents els resultats d'avaluació obtinguts amb anterioritat a esta data,tal com consten en el seu expedient acadèmic-
  
5.10 Alumnnat amb necessitats educatives especials.
  
A l'alumnat amb problemes greus d'audició, visió o motricitat o altres, per al que s'haja dictat una resolució específica d'adaptació curricular, se li ha d'anotar en la casella corresponent a les matèries cursades, la qualificació obtinguda, i, en la pàgina d'observacions, la diligència següent:
  
?Diligència per fer constar que, d'acord amb la resolució de la Direcció General d'Ensenyança de data \_\_\_\_, a l'alumne/a titular d'este llibre, se li ha concedit una Adaptació Curricular Individual?.
  
5.11 L'alumnat podrà sol·licitar al director del centre on estiga matriculat, o al director de l'institut de titularitat de la Generalitat Valenciana a qué estiga adscrit el centre autoritzat en què curse estudis, si és el cas, l'anul·lació de la matrícula corresponent i consegüent renúncia a l'avaluació, quan acredite trobar-se en alguna circumstància excepcional degudament justificada. En este cas s'omplirà el corresponent apartat del Llibre de Qualificacions.
  
5.12 En el cas que un alumne abandone els seus estudis sense haver finalitzat el curs, se li requerirà, si fóra possible, que ho faça constar per escrit. La pàgina de les qualificacions corresponent a l'últim curs que estiguera matriculat quedarà en blanc i, en la pàgina d'observacions s'anotarà la diligència següent:
  
?Diligència per fer constar que l'alumne ha abandonat els estudis sense haver finalitzat el curs?.
  
El llibre ha de quedar arxivat junt amb l'expedient personal de l'alumne
  
5.13 Avaluació
  
5.13.1 L'avaluació final dels mòduls professionals s'ha d'expressar en termes d'1 a 10, sense decimals. S'han de considerar positives les iguals o superiors a cinc i, negatives, la resta.
  
La qualificació del mòdul de formació en centres de treball (FCT) s'hi ha d'expressar en termes de ?apte/no apte?.
  
Els mòduls professionals convalidats per altres formacions o que hagen sigut objecte de correspondència amb la pràctica laboral s'han de qualificar, respectivament, amb les expressions ?convalidat/convalidat- i ?exempt/exempt-
  
La qualificació final del cicle formatiu s'ha de determinar obtenint la mitjana aritmètica de les qualificacions dels mòduls professionals que tinguen expressió numèrica, una vegada superat el mòdul de FCT. El resultat s'ha de consignar amb una xifra decimal. No s'han de tindre en compte en el càlcul de la qualificació final del cicle les qualificacions ?apte/no apte, convalidat/convalidat, o exempt/exempt?.
  
5.13.2 Els mòduls professionals que componen el cicle formatiu s'han d'indicar en la pàgina corresponent a dades de matrícula, de manera que en la columna ?codi- se'n faça constar l'abreviatura corresponent, tal com aparega expressada en l'acta d'avaluació, amb la clau que l'administració li haja assignat, i, en la columna ?Denominació del mòdul professional?, la denominació completa.
  
5.14 Una vegada degudament autoritzada la renúncia a l'avaluació d'un o diversos mòduls sol·licitada per l'alumne, s'ha d'omplir l'apartat corresponent en les pàgines 17 i 18 del llibre de qualificacions.
  
5.15 Una vegada degudament autoritzada l'anul·lació de la matrícula sol·licitada per l'alumne, s'ha d'omplir l'apartat corresponent en la pàgina 16 del llibre de qualificacions.
  
5.16 Una vegada degudament autoritzada l'exempció del mòdul de FCT, s'ha d'anotar en la casella corresponent a la qualificació l'expressió ?exempt/a-
  
5.17 Convalidacions:
  
Pel que fa als mòduls professionals que hagen sigut objecte de revalidació s'han d'anotar ?convalidat?.
  
Els mòduls que hagen sigut objecte de correspondència amb la pràctica laborar han d'aparéixer-hi com ?Exempt?.
  
En cap cas els mòduls ?convalidats- o ?exempts- seran computats als efectes de l'avaluació final del cicle.
  
5.18 Idioma estranger
  
Quan l'alumne curse un idioma estranger distint a l'inclòs en el currículum, la seua qualificació no ha de figurar ni en les actes d'avaluació ni el el llibre de qualificacions. Quan esta matèria siga superada per l'alumne, el centre podrà estendre un certificat d'acreditació del nivell superat.
  
5.19 Altres especificacions
  
En les pàgines corresponents a ?Dades de Matrícula?, on diu ?.. establit per .-. s'ha d'especificar el Reial Decret que establix les ensenyances mínimes del títol i el Decret de currículum corresponent.
  
5.20 Títol
  
L'alumnat que haja obtingut una qualificació final del cicle formatiu positiva, podrà sol·licitar l'expedició del corresponent títol. De tot això, n'ha de quedar constància en la pàgina 21 del llibre de qualificacions.
  
Sext. Trasllat
  
6.1 En cas que l'alumne es trasllade de centre, ha de sol·licitar en el centre d'origen un certificat segons el model de l'annex III en què consten els estudis que realitza o ha realitzat en eixe any acadèmic.
  
El Llibre de Qualificacions de Formació Professional s'ha d'omplir amb les qualificacions positives que l'alumne haguera obtingut.
  
6.2 En tots els casos en què l'alumne es trasllade de centre, el llibre de qualificacions ha de ser remés del centre d'origen al de destinació, a petició d'este, per correu certificat o qualsevol altre mitjà pel que quede constància de la seua recepció. En cap cas s'entregarà a l'alumne.
  
La matriculació de l'alumne únicament adquirirà caràcter definitiu a partir de la recepció del llibre degudament omplit, en el centre de destinació.
  
6.3 El centre d'origen ha de fer constar en el seu Registre de Llibres la baixa per trasllat i el de destinació la incorporació en el seu propi Registre.
  
La comunicació del trasllat a la Direcció Territorial de Cultura, Educació i Esport per a la seua inscripció en el Registre de Llibres Acreditatius d'Estudis, s'ha de fer d'acord amb les instruccions contingudes en l'apartat 4.5, Registre, d'esta resolució.
  
6.4 El centre d'origen ha d'omplir les diligències que figuren en les respectives pàgines. En el cas que hi resulten insuficients, ha d'estendre de noves en les pàgines destinades a observacions.
  
6.5 El centre de destinació ha de reflectir en el llibre de qualificacions la inscripció de l'alumne i obrir un nou expedient acadèmic, al qual s'han de traslladar les dades consignades en el llibre.
  
6.6 Quan un alumne es trasllade de centre sense haver conclòs el cicle, a més del llibre acreditatiu d'estudis, s'ha de traslladar un informe d'avaluació individualitzat amb aquella informació que resulte necessària per a la continuïtat del procés d'aprenentatge.
  
6.7 Quan l'alumne curse estudis de Formació Professional en un centre privat, l'institut de titularitat de la Generalitat Valenciana a què estiga adscrit, ha d'omplir els certificats que consten en la pàgina 19 del Llibre de Qualificacions de Formació Professional i l'ha de remetre al centre de destinació.
  
Sèptim. Entrega
  
7.1 El llibre s'ha d'entregar a l'alumne una vegada superats els estudis, el qual n'ha de firmar un rebut, d'acord amb el següent model de diligència, que s'ha d'arxivar en el seu expedient acadèmic. Se n'ha de fer constar esta circumstància en la pàgina corresponent del llibre.
  
?Diligència per fer constar que, en el dia de hui, el/la firmant, amb número d'identificació \_\_\_\_\_\_\_\_\_\_\_\_\_, rep el Llibre de Qualificacions de Formació Professional que m'ha sigut entregat pel centre: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
  
Data i firma?.
  
Abans de la seua entrega s'ha d'omplir l'apartat o apartats de la pàgina 21 que corresponga.
  
7.2 En cas de la no superació d'estudis, el llibre ha de quedar davall la custòdia del centre, degudament arxivat junt amb l'expedient acadèmic de l'alumne.
  
7.3 En tots els casos, l'entrega del llibre a l'alumne s'ha d'anotar en el Registre de Llibres del centre i comunicar-ho a la direcció territorial de Cultura, Educació i Esport, per a la seua inscripció en el Registre de Llibres Acreditatius d'Estudis de la Comunitat Valenciana, utilitzant el model publicat coma a annex IX d'esta resolució.
  
Altres disposicions
  
Octava. Autoritzacions
  
S'autoritza les direccions territorials de Cultura, Educació i Esport, en l'àmbit de les seues competències, per a interpretar i resoldre totes les incidències que pogueren plantejar-se en l'aplicació de la present resolució.
  
Novena. Entrada en vigor
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
DISPOSICIÓ DEROGATÒRIA
  
Queda derogada la Resolució de la Direcció General de Centres Docents, de 19 de juny de 1995, per la qual es dicten instruccions per a regular el procés de sol·licitud i registre del Llibre de Qualificacions de la Formació Professional, així com les normes per a facilitar el seu ompliment pels centres (DOGV de 27 de juliol).
  
València, 20 d'abril de 2005.- El director general d'Ensenyament: Josep Vicent Felip i Monlleó.